

**KARLOVAČKA ŽUPANIJA**

**O P Ć I N A P L A Š K I**

**OPĆINSKO VIJEĆE**

**KLASA: 024-02/23-02/043**

**URBROJ: 2133-14-01/01-23-1**

**Plaški, 20. prosinac 2023.**

Na temelju članka 13. stavak 4. Zakona o zaštiti od požara („Narodne novine”, broj 92/10 i 114/22), te članka 37. Statuta Općine Plaški („Glasnik Karlovačke županije“, broj 41/23), Općinsko vijeće Općine Plaški na svojoj 19. sjednici održanoj dana 20. prosinca 2023. godine, donosi

**GODIŠNJI PROVEDBENI PLAN**

**unapređenja zaštite od požara za područje općine Plaški za 2024. godinu**

Općinsko vijeće Općine Plaški donijelo je Procjenu ugroženosti od požara i Plan zaštite od požara koji su temelj za donošenje Godišnjeg provedbenog plana za unapređenje zaštite od požara za područje općine Plaški za 2024. godinu (u daljnjem tekstu: Godišnji provedbeni plan).

**I.**

U cilju unapređenja zaštite od požara na području općine Plaški, Općinsko vijeće Općine Plaški, donosi Godišnji provedbeni plan.

**II.**

U cilju unapređenja zaštite od požara na području Općine Plaški potrebno je u 2024. godini provesti sljedeće organizacijske, tehničke i urbanističke mjere:

1. **ORGANIZACIJSKE MJERE**

**1.1. Vatrogasne postrojbe**

1. Za područje općine Plaški važeći Plan zaštite od požara predviđa djelovanje jednog središnjeg društva.

Prema važećem Planu zaštite od požara, područje općine Plaški, čini jedno područje odgovornosti. Trenutno na području općine djeluje jedno predviđeno središnje društvo odnosno DVD Plaški koji ima vatrogasnu postrojbu od 20 dobrovoljnih operativnih vatrogasaca.

**Izvršitelj zadatka: DVD Plaški**

1. Vrijeme najveće opasnosti od požara na području općine Plaški je razdoblje u kojem stanovnici vrše spaljivanje korova (15.03. - 15.05.) u najtoplijim mjesecima (srpanj i kolovoz) te u ranu jesen (15.09. - 15.11.).

Tijekom toga razdoblja potrebno je osigurati motrenje, čuvanje i ophodnju otvorenog prostora. Također je potrebno osigurati motrenje, čuvanje i ophodnju šumskih područja u vlasništvu RH koje provode Hrvatske šume d.o.o., Šumarija Saborsko-Plaški i Josipdol.

**Izvršitelj zadatka: DVD “Plaški”, Šumarija Saborsko-Plaški i Josipdol**

**1.2. Normativni ustroj zaštite od požara**

1. Dana 19. srpnja 2017. godine Općinsko vijeće Plaški Općine Plaški usvojilo je Plan zaštite od požara Općine Plaški i Procjenu od ugroženosti od požara i tehnološke eksplozije Općine Plaški. Plan zaštite od požara Općine Plaški i Procjena ugroženosti od požara i tehnološke eksplozije Općine Plaški izrađene su od zakonom ovlaštene tvrtke ZAŠTITA PROJEKT d.o.o. iz Karlovca i na njih je ishođeno pozitivno mišljenje Područne vatrogasne zajednice Ogulin i Ministarstva unutarnjih poslova Policijske uprave Karlovačke, Službe upravnih i inspekcijskih poslova.

**Izvršitelj zadatka: Općina Plaški, Općinsko vijeće Općine Plaški**

1. Uskladiti Plan motrenja, čuvanja i ophodnje otvorenog prostora.

**Izvršitelj zadatka: Općina Plaški**

1. **TEHNIČKE MJERE**

**Vatrogasna oprema i tehnika**

Sukladno Procjeni ugroženosti od požara u 2024. godini, potrebno je nabaviti u skladu s financijskim mogućnostima, komplet osobne zaštitne opreme za vatrogasce kako bi se postigla minimalna opremljenost za 20 dobrovoljnih operativnih vatrogasaca.

Kako je trenutna opremljenost DVD-a Plaški nedostajuća u odnosu na minimume koji su propisani važećim podzakonskim aktima, u proračunu Općine Plaški za 2024. godinu planirana su ukupna sredstva za protupožarnu zaštitu u iznosu od 90.000,00 EUR (40.000,00 EUR za Tekuće donacije u novcu za vatrogastvo, stavka R014, a za Kapitalne donacije planirano je 50.000,00 EUR, stavka R014-1).

Trenutno, DVD Plaški, posjeduje 3 vozila i to: cisterna TAM 190 15 B, malo šumsko vozilo TAM75 i zapovjedni automobil marke Toyota Hilux za koje je potrebno izvršiti pregled istih te opreme koju posjeduju kako bi se otklonili eventualni nedostaci na vozilima i opremi te kako bi u svakom trenutku bili spremni za intervenciju.

**Izvršitelj zadatka: DVD Plaški**

1. **URBANISTIČKE MJERE**
2. Općina Plaški ima izrađen Prostorni plan uređenja Općine. U postupku donošenja prostorno-planske dokumentacije (prvenstveno provedbene) ovisno o razini prostornih planova obavezno je primijeniti mjere zaštite od požara sukladno važećim propisima.

**Izvršitelj zadatka: Općina Plaški**

b) U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. Pravne osobe moraju osigurati stalnu prohodnost vatrogasnih pristupa i putova evakuacije.

**Izvršitelj zadatka: Općina Plaški, pravne osobe**

1. **ORGANIZACIJSKE I ADMINISTRATIVNE MJERE ZAŠTITE OD POŽARA**

a) Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.

**Izvršitelj zadatka: Općina Plaški**

1. Putem sredstava javnog priopćavanja kao što su letci i plakati sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

Potrebno je obavijestiti stanovništvo Općine Plaški putem pisanih obavijesti o mjerama za sprječavanje nastajanja požara na otvorenom prostoru gdje je potrebno istaknuti da su dužni svako spaljivanje suhe trave, korova, raslinja i biljnog otpada usmeno ili pismeno prijaviti u određenom roku nadležnoj vatrogasnoj postrojbi (DVD-u Plaški).

**Izvršitelj zadatka: DVD Plaški, Općina Plaški**

c) Na području općine izvedena je vodovodna mreža s hidrantima, prostor oko hidranata mora biti stalno dostupan. Ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

**Izvršitelj zadatka: Općina Plaški, pravne i fizičke osobe koje su vlasnici zemljišta na kojem se nalaze pričuve vode za gašenje**

d) Obvezan je nadzor i skrb nad županijskim, lokalnim i nerazvrstanim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara po njemu. Stoga je obvezno čišćenje zemljišnog pojasa uz ceste od lakozapaljivih tvari odnosno onih tvari koje bi mogle izazvati požar ili omogućiti odnosno olakšati njegovo širenje.

**Izvršitelj zadatka: Županijska uprava za ceste Karlovačke županije, Općina Plaški**

1. **MJERE ZAŠTITE ODLAGALIŠTA KOMUNALNOG OTPADA**
2. Otpad se, sukladno Zakonu o održivom gospodarenju otpadom („Narodne novine”, broj 94/13,73/17,014/19 i 98/19) smije skladištiti, uporabljivati i/ili zbrinjavati samo u građevinama i uređajima određenim za tu namjenu na propisan način (pravilnici), shodno o kojoj se vrsti otpada radi. Sva odlagališta otpada koja ne zadovoljavaju uvjete utvrđene Pravilnikom o odlagalištima otpada („Narodne novine”, broj 04/23) potrebno je sanirati i zatvoriti. S danom 01.07.2018. godine zatvara se odlagalište komunalnog (neopasnog) otpada Odlukom općinskog vijeća o zatvaranju odlagališta komunalnog (neopasnog) otpada Jezero od 18.03.2019. godine („Glasnik Karlovačke županije“, broj 13/19).

**Izvršitelj zadatka: Općina Plaški, Plaški KOM - pravna osoba koja upravlja odlagalištem**

**III.**

Ovaj Plan ima se objaviti u „Glasniku Karlovačke županije“, stupa na snagu osmog dana od dana objave, a primjenjivat će se od 01. siječnja 2024. godine.

Isti Plan objavit će se i na službenoj web stranici Općine Plaški, [www.plaski.hr](http://www.plaski.hr).

**PREDSJEDNIK**

**Ivica Klečina, dipl. theol.**